Tierra de Miranda

Tierra de Miranda (Terra de Miranda en portugués; Tierra de Miranda en mirandés) es el nombri estóricu dun territoriu portugués que se caraitiriza pola palra delos sus abitantis, en astur-lionés (Ena variança mentá comu lengua mirandesa, anque tamién se puein encruil alos palrantis de lionés), i dela conservación duna coltura deferenti dela portuguesa (la coltura mirandesa).

S'assitia endrentu dela Región Norti de Portugal, ena comunidá entrimenucipal de Tierras de Trás-os-Montes. Arraya colos territourius españolis de Aliste, Sanabria i Sayago en Çamora, i La Ribera en Salamanca.

 Geografía 
El territoriu estóricu tien origi ena Edá Media, quandu el Reinu de Portugal se devidía en "Tierras" (Destritus almenistrativus, políticus i juizialis). Nel siegru XIII se horma la Terra de Miranda, con arrayu enos ríus Sabor i Dueru.

Esti territoriu correspondi colos siguientis concelhos:

 Miranda de Dueru
 Vimioso
 Mogadouro
 Bragança (Freguesía de Outeiro)
Anque no horman parti del territoriu estóricu, s'encrúin las antigas freguesías de Deilão i Rio de Onor en Bragança por palral-si n'ellas lionés.

 Sitación del astur-lionés nel territoriu 
miniaturadeimagen|La Tierra de Miranda i la volución dela lengua mirandesa dendi el siegru XIX
El estau portugués reconoci ala luengua mirandesa comu idioma oficial nel conceju de Miranda de Dueru por mé dun decretu lei (Lei 7/99, de 29 de Janeiro "Reconhecimento oficial de direitos linguísticos da comunidade mirandesa"). Esta lei atorga el derechu delos mirandesis de gastal, protegel, deprendel i promovel la su luenga. La lei hue aprová el 19 de novembri de 1999. La Associaçon de la Lhéngua i Cultura Mirandesa (Asociación del Lengua i Coltura Mirandesa en estremeñu), hundau en setiembri'l añu 2000 (comu Anstituto de la Lhéngua Mirandesa), noma l'ortografía i gramática dela lengua, assina comu deprendi i promuevi el gastu desta. 

 Véa-si tamién 
 Miranda de Dueru
 Lengua Mirandesa

 Referencias